সোমবাৰে পাণ্ডু প'ৰ্টত অত্যাধুনিক প্ৰযুক্তিৰ জাহাজ সেৱা আনুষ্ঠানিকভাৱে মুকলি কৰে মুখ্যমন্ত্ৰী হিমন্ত বিশ্ব শৰ্মাই। ১০০ গৰাকী যাত্ৰী কঢ়িয়াব পৰা এই জাহাজকেইখনত থাকিব লাইফ জেকেট।
এই ৪ খন জাহাজৰ ভিতৰত ২ খন জাহাজ মাজুলীলৈ প্ৰেৰণ কৰা হ'ব বুলি উল্লেখ কৰে মুখ্যমন্ত্ৰী হিমন্ত বিশ্ব শৰ্মাই। ৰাসৰ দিনকেইটাত মাজুলীত যাতায়তৰ বাবে জাহাজ দুখন ব্যৱহাৰ কৰিব পাৰিব মাজুলীবাসী ৰাইজে। এই জাহাজকেইখনৰ নাম হৈছে MV মেঘনা, MV সুদৰ্শন, MV পদ্মা আৰু MV ইন্দ্ৰ।
মুখ্যমন্ত্ৰীয়ে লগতে এই অনুষ্ঠানতে উমানন্দ ফেৰী সেৱাৰ ই-টিকট ব্যৱস্থাও মুকলি কৰে।
এই জাহাজ মুকলি অনুষ্ঠানতে মুখ্যমন্ত্ৰী ড০ শৰ্মাই বহুকেইটা গুৰুত্বপূৰ্ণ মন্তব্য কৰে। বিশ্ব বেংকৰ পুঁজিৰে ১০খন নতুন জাহাজৰ নিৰ্মাণৰ কাম হাতত লোৱা হৈছিল আৰু তাৰে ভিতৰত এই চাৰিখন জাহাজ মুকলিৰ কথা প্ৰকাশ কৰে মুখ্যমন্ত্ৰীগৰাকীয়ে।
ইতিমধ্যে মাজুলী ফেৰী দুৰ্ঘটনাৰ পিছত নতুন জাহাজৰ ব্যৱস্থা কৰাৰ পাছতেই তাৰ পৰা ২৬ লাখ টকাৰ ৰাজহ সংগ্ৰহৰ কথাও উল্লেখ কৰে মুখ্যমন্ত্ৰীয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
